
องค์การบริหารส่วนตำบลช่องไม้แก้ว
อำเภอทุ่งตะโก   จังหวัดชุมพร

คำนำ


การจัดทำแผนยุทธศาสตร์การพัฒนาองค์การบริหารส่วนตำบลช่องไม้แก้วในครั้งนี้  ได้ถือปฏิบัติตามระเบียบกระทรวงมหาดไทย  ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548   กำหนดให้มีแผนยุทธศาสตร์การพัฒนาท้องถิ่นซึ่งมีลักษณะเป็นแผนระยะยาว เพื่อกำหนดทิศทางการพัฒนาขององค์กรปกครองส่วนท้องถิ่นทั้งในด้านสังคม เศรษฐกิจ และสิ่งแวดล้อม  องค์การบริหารส่วนตำบล     ช่องไม้แก้ว ได้กำหนดห้วงระยะเวลาของแผนยุทธศาสตร์ไว้ 5 ปี (พ.ศ. 2551-2555)  ซึ่งได้มีการจัดทำ/        ทบทวนแผนยุทธศาสตร์การพัฒนา โดยคณะกรรมการพัฒนาองค์การบริหารส่วนตำบลได้ร่วมกันกำหนด วิสัยทัศน์  พันธกิจ  จุดมุ่งหมายเพื่อการพัฒนา  ยุทธศาสตร์และแนวทางการพัฒนา  วิเคราะห์ศักยภาพในการพัฒนาขององค์การบริหารส่วนตำบล  โดยได้รับความร่วมมือจากประชาชนในการร่วมเสนอปัญหาความต้องการ  นโยบายผู้บริหารท้องถิ่น  ยุทธศาสตร์การพัฒนาจังหวัด  นโยบายของคณะรัฐมนตรี  แผนพัฒนาเศรษฐกิจและสังคมแห่งชาติ  ฉบับที่ 10    ข้อมูลพื้นฐานจากหน่วยงานต่าง ๆ  ซึ่งเป็นทิศทางในการพัฒนา  ขององค์การบริหารส่วนตำบลในอีก 5 ปีข้างหน้า
   

องค์การบริหารส่วนตำบลช่องไม้แก้ว ขอขอบคุณทุกฝ่ายที่ให้ความร่วมมือในการจัดทำแผนยุทธศาสตร์การพัฒนา (พ.ศ. 2551-2555) จนสำเร็จลุล่วงไปด้วยดี ซึ่งจะนำแผนยุทธศาสตร์การพัฒนาฉบับนี้ใช้เป็นแนวทางในการจัดทำแผนพัฒนาสามปี  ข้อบัญญัติงบประมาณรายจ่ายประจำปี และการติดตาม ประเมินผลแผนพัฒนาต่อไป  เพื่อการพัฒนาขององค์การบริหารส่วนตำบลช่องไม้แก้วเป็นไปอย่างมี         ประสิทธิภาพ  บรรลุพันธกิจ  จุดมุ่งหมายเพื่อการพัฒนาที่วางไว้และเป็นประโยชน์ในการพัฒนาท้องถิ่นให้เจริญก้าวหน้าสืบไป

